AQSh Kongressi Putinning daromadlarini oshkor qilish talabini tasdiqlovchi qonun loyihasini ma’qulladi

AQSh Kongressi Vakillar palatasi Rossiyaga qarshi siyosatini kuchaytirishga qaratilgan bir qator qonun loyihalarini ma’qulladi, deya xabar beriladi palata matbuot xizmatining Twitter’dagi akkauntida.

Kongress a’zolari Qrimni Rossiya hududi deb tan olishni taqiqlovchi qonunni qabul qilgan. Endi AQSh hukumati Rossiyaning yarimorol ustidan suverenitetini tan olinishi mumkin bo‘lgan har qanday harakatni amalga oshirishi mumkin emas.
Bundan tashqari, Rossiya prezidenti Vladimir Putinning daromadlarini oshkor qilish talabini tasdiqlovchi qonun loyihasi ham tasdiqlangan. Milliy razvedka direktori olti oy mobaynida ushbu hisobotni tayyorlashi kerak.